62018CJ0250_INF
Απόφαση του Δικαστηρίου (όγδοο τμήμα) της 2ας Μαΐου 2019 –Επιτροπή κατά Κροατίας (Χώρος απόρριψης του Biljane Donje)
(Υπόθεση C‑250/18) (
1
)
«Παράβαση κράτους μέλους – Οδηγία 2008/98/ΕΚ – Επεξεργασία των αποβλήτων – Άρθρο 5, παράγραφος 1 – Αδρανή υλικά από πέτρα που δεν ανταποκρίνονται στην έννοια του “υποπροϊόντος” – Άρθρο 13 – Υποχρέωση των κρατών μελών να μεριμνούν για την προστασία της ανθρώπινης υγείας και του περιβάλλοντος – Άρθρο 15, παράγραφος 1 – Υποχρέωση να εξασφαλίζεται ότι τα απόβλητα υποβάλλονται σε επεξεργασία από τον κάτοχό τους ή από άλλα καθοριζόμενα πρόσωπα»
1.
Προσφυγή λόγω παραβάσεως – Απόδειξη της παραβάσεως – Η Επιτροπή φέρει το βάρος αποδείξεως – Τεκμήρια – Δεν επιτρέπονται – Προσκόμιση στοιχείων από τα οποία προκύπτει η παράβαση
(Άρθρο 258 ΣΛΕΕ· οδηγία 2008/98 του Κοινοβουλίου και του Συμβουλίου, άρθρο 5 § 1)
(βλ. σκέψη 33)
2.
Κράτη μέλη – Υποχρεώσεις – Καθήκον επιτηρήσεως που ανατίθεται στην Επιτροπή – Καθήκον των κρατών μελών – Συνεργασία κατά τις έρευνες που αφορούν την εφαρμογή των οδηγιών – Υποχρέωση εξακριβώσεως και ενημερώσεως
(Άρθρα 4 § 3 και 17 § 1 ΣΕΕ)
(βλ. σκέψεις 34, 35)
3.
Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ)
(βλ. σκέψη 36)
4.
Περιβάλλον – Απόβλητα – Οδηγία 2008/98 – Έννοια – Απορριπτόμενη ουσία – Εξαιρέσεις – Υποπροϊόντα – Κριτήρια εκτιμήσεως – Απόδειξη περί βέβαιης περαιτέρω χρήσεως κατά τη λήξη της ταχθείσας με την αιτιολογημένη γνώμη προθεσμίας – Δεν υφίσταται – Παράβαση
(Οδηγία 2008/98 του Ευρωπαϊκού Κοινοβουλίου και του Συμβουλίου, άρθρα 3, σημείο 1, και 5 § 1)
(βλ. σκέψεις 37-44, διατακτ. 1)
5.
Περιβάλλον – Απόβλητα – Οδηγία 2008/98 – Υποχρέωση των κρατών μελών να εξασφαλίσουν την ανάκτηση ή τη διάθεση των αποβλήτων – Υποχρέωση αποτελέσματος – Περιθώριο εκτιμήσεως των κρατών μελών όσον αφορά τα προς θέσπιση μέτρα – Όρια – Εξακολούθηση μιας μη σύννομης καταστάσεως για μακρό διάστημα συνεπαγόμενη σημαντική υποβάθμιση του περιβάλλοντος – Παράβαση – Χαρακτήρας των αποβλήτων ως μη τοξικών ή επικίνδυνων – Δεν ασκεί επιρροή
(Οδηγία 2008/98 του Ευρωπαϊκού Κοινοβουλίου και του Συμβουλίου, άρθρο 13 § 1)
(βλ. σκέψεις 54-60, 62-64, διατακτ. 1)
6.
Περιβάλλον – Απόβλητα – Οδηγία 2008/98 – Υποχρέωση των κρατών μελών να εξασφαλίσουν την ανάκτηση ή τη διάθεση των αποβλήτων – Θέσπιση υποχρεωτικών μέτρων που διασφαλίζουν την επεξεργασία των αποβλήτων από τον παραγωγό ή τον κάτοχό τους – Δεν υφίσταται – Ενδεχόμενη λήψη προσωρινών μέτρων – Δεν υφίσταται – Εξακολούθηση μιας μη σύννομης καταστάσεως για μακρό διάστημα – Παράβαση
(Οδηγία 2008/98 του Ευρωπαϊκού Κοινοβουλίου και του Συμβουλίου, άρθρα 4, 13, και 15 § 1)
(βλ. σκέψεις 67-71, διατακτ. 1)
Διατακτικό
Το Δικαστήριο αποφασίζει:
1)
Μη διαπιστώνοντας ότι τα αδρανή υλικά από πέτρα που εναποτίθενται στον χώρο απόρριψης του Biljane Donje (Κροατία) είναι απόβλητα και όχι υποπροϊόντα, καθώς και ότι πρέπει να αποτελούν αντικείμενο διαχείρισης ως απόβλητα, η Δημοκρατία της Κροατίας παρέβη τις υποχρεώσεις που υπέχει από το άρθρο 5, παράγραφος 1, της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών·
2)
Μη λαμβάνοντας όλα τα αναγκαία μέτρα για να εξασφαλίσει ότι η διαχείριση των αποβλήτων που εναποτίθενται στον χώρο απόρριψης του Biljane Donje πραγματοποιείται χωρίς διακινδύνευση της ανθρώπινης υγείας και χωρίς βλάβη του περιβάλλοντος, η Δημοκρατία της Κροατίας παρέβη τις υποχρεώσεις που υπέχει από το άρθρο 13 της οδηγίας 2008/98.
3)
Μη λαμβάνοντας τα αναγκαία μέτρα για να εξασφαλίσει ότι ο κάτοχος των αποβλήτων που εναποτίθενται στον χώρο απόρριψης του Biljane Donje πραγματοποιεί ο ίδιος την επεξεργασία των αποβλήτων ή αναθέτει την επεξεργασία σε έμπορο ή σε οργανισμό ή σε επιχείρηση που εκτελεί εργασίες επεξεργασίας αποβλήτων ή μέσω διακανονισμού με δημόσιο ή ιδιωτικό οργανισμό συλλογής αποβλήτων, η Δημοκρατία της Κροατίας παρέβη τις υποχρεώσεις που υπέχει από το άρθρο 15, παράγραφος 1, της οδηγίας 2008/98.
4)
Καταδικάζει τη Δημοκρατία της Κροατίας στα δικαστικά έξοδα.
(
1
)	ΕΕ C 200 της 11.6.2018.